钦定古今图书集成/明伦汇编/闺媛典/第286卷 > 皇清十九 > 刘锡恩女
## 钦定古今图书集成/明伦汇编/闺媛典/第286卷 > 皇清十九 > 刘锡恩女

按《海盐县志》：“刘锡恩女，名保为，受同邑许氏子聘。无何，许亡。女年十五，讣至，即潜取碱卤服之，父母力救甦。越五稔，将嫁之，女泣谓叔曰：‘我脱死轻若一毛，惟有坚守靡他耳’。会许有喜庆事，女遂往觐。越十有六年，至许氏子墓所，松槚已拱，女拜服号恸，观者如堵。寻归于刘，组织自给，以遂初志。”